钦定古今图书集成/明伦汇编/闺媛典/第350卷 > 《纂文》 > 《梁冀妻孙氏》
## 钦定古今图书集成/明伦汇编/闺媛典/第350卷 > 《纂文》 > 《梁冀妻孙氏》

按《后汉书梁冀传》：“冀妻孙寿襄城君，兼食阳翟租，岁
入五千万，加赐赤绂，比长公主。寿色美而善为妖熊，
作愁眉啼妆，堕马髻，折腰步，龋齿笑，以为媚惑。冀亦
改易舆服之制，作平上軿车，埤帻狭冠，折上巾，雍身
扇，狐尾单衣。寿性钳忌，能制御冀，冀甚宠惮之。初，父
商献美人友通期于顺帝，通期有微过，帝以归商，商”
不敢留而出嫁之，冀即遣客盗还通期。会商薨，冀行
服于城西，私与之居。寿伺冀出，多从苍头篡取通期
归，截发刮面，笞掠之，欲上书告其事。冀大恐，顿首请
于寿母，寿亦不得已而止。冀犹复与私通，生子伯玉，
匿不敢出。寿寻知之，使子引诛灭友氏。冀虑寿害伯
玉，常置复壁中。冀爱监奴秦宫，官至太仓令，得出人
寿所。寿见宫，辄屏御者，托以言事，因与私焉。宫内外
兼宠，威权大震。刺史、二千石皆谒辞之，冀用寿言。多
斥夺诸梁在位者，外以谦让，而实崇孙氏宗亲，冒名
而为侍中、卿、校尉、郡守、长吏者十馀人，皆贪叨凶淫，
各遣私客籍属县富人，被以它罪，闭狱掠拷，使出钱
自赎。赀物少者，至于“死徒。”延熹二年，太史令陈授陈
灾异日食之变，咎在大将军。冀闻之，收考授，死于狱。
帝由此发怒，遂与中常侍单超等五人谋诛冀，使黄
门令具瑗与司隶校尉张彪共围冀第，收冀。冀及妻
寿即日皆自杀。诸梁及孙氏中外宗亲送诏狱，无少
长皆弃市。